text: হাওয়ার্ড ম্যাসন জর্জি তৃতীয় (জন্ম জানুয়ারি ৬, ১৯৪৭) একজন মার্কিন তাত্ত্বিক পদার্থবিজ্ঞানী,হার্ভার্ড বিশ্ববিদ্যালয়ের এবং হার্ভার্ড কলেজ এর পদার্থবিজ্ঞানের অধ্যাপক।  তিনি হলেন পদার্থবিজ্ঞান বিষয়ের স্নাতক বিভাগের পরিচালক। তিনি তার স্ত্রী অ্যান ব্লেক জর্জি (১৯৯৮ থেকে ২০১৮) এর সাথে
  সহ-শিক্ষক এবং তারপর লেভার্ট হাউসের ফ্যাকাল্টি ডিন ছিলেন । তার প্রাথমিক কাজ ছিল গ্র্যান্ড ইউনিফিকেশন এবং গেজ কাপলিং ইউনিফিকেশন এসইউ(৫) ও এসইউ(১০) গ্রূপ।
  
  শিক্ষা
  জর্জি ১৯৬৭ সালে হার্ভার্ড কলেজ থেকে স্নাতক এবং ১৯৭১ সালে ইয়েল বিশ্ববিদ্যালয় থেকে পিএইচডি ডিগ্রি অর্জন করেন।  তিনি ১৯৭৩-৭৬ সাল পর্যন্ত হার্ভার্ড সোসাইটি অফ ফেলোস-এর জুনিয়র ফেলো এবং ১৯৮২-১৯৯৮ সাল পর্যন্ত একজন সিনিয়র ফেলো ছিলেন।
  
  কর্মজীবন
  ১৯৭৪ সালের প্রথম দিকে জর্জি (শেলডন গ্লাশো সহ) প্রথম গ্র্যান্ড ইউনিফায়েড থিওরি (জিইউটি), মিনিমাল এসইউ(৫) জর্জি-গ্লাশো মডেল  তৈরি করেন। জর্জি স্বাধীনভাবে (হ্যারাল্ড ফ্রিৎসচ এবং পিটার মিনকোস্কির পাশাপাশি) ১৯৭৪ সালে একটি ন্যূনতম এসও(১০) জিইউটি মডেল তৈরি করেন।  
  
  জর্জি ১৯৮১ সালে সাভাস ডিমোপুলোসের সাথে  একটি এসইউ(৫) এবং জিইউটি মডেল প্রস্তাব করেন। এই কাজটি ছিল সুপারসিমেট্রিক স্ট্যান্ডার্ড মডেল (এসএসএম) এর জন্য একটি ভিত্তিমূলক কাজ।
  
  এরপর থেকে তিনি যৌগিক হিগস মডেল, ভারী কোয়ার্ক কার্যকর তত্ত্ব, মাত্রিক নির্মাণ, ছোট হিগস  এবং অকণা তত্ত্ব সহ পদার্থবিজ্ঞানের বিভিন্ন ক্ষেত্রে কাজ করেছেন।
  
  অকণা পদার্থবিজ্ঞান একটি তত্ত্ব যা কণার দিক থেকে ব্যাখ্যা করা যায় না, কারণ এর উপাদানগুলির মাত্রা অপরিবর্তনশীল। হাওয়ার্ড জর্জি ২০০৭ সালের বসন্তে "অকণা পদার্থবিজ্ঞান" এবং "অকণা পদার্থবিজ্ঞান সম্পর্কে আরেকটি অদ্ভুত বিষয়" পত্রিকায় এই তত্ত্ব প্রস্তাব করেন।  
  
  ভাদিম কুজমিন এর সাথে, জর্জি ২০০৬ সালে আলিখানভ ইনস্টিটিউট ফর থিওরিটিক্যাল অ্যান্ড এক্সপেরিমেন্টাল ফিজিক্স (আইটিইপি) এর পোমেরাঞ্চুক পুরস্কার লাভ করেন। 
  
  জর্জি বেশ কয়েকটি বই প্রকাশ করেছেন, যার মধ্যে একটি হল ওয়ার্ল্ড সাইন্টিফিক কর্তৃক প্রকাশিত লাই অ্যালজেব্রাস ইন পার্টিকেল ফিজিক্স।
  
  সম্মাননা
  ১৯৯৫ সালে তিনি জাতীয় বিজ্ঞান একাডেমিক নির্বাচিত হন এবং সাকুরাই পুরস্কার লাভ করেন; ২০০০ সালে তিনি যোগেশ পতি এবং হেলেন কুইন এর সঙ্গে দিরাক পদক ভাগাভাগি করেন।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:১৯৪৭-এ জন্ম
  বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
title: হাওয়ার্ড জর্জি